Чабырҕахтыахпыт иннинэ туох эрчиллиилэри оҥоробут? (тыыныы, сирэй, харах, тыл, уос эрчиллиилэрин)

1. **Тыыныы эрчиллиилэрэ**

- муннунан тыынан салгыны искэр киллэрэҕин, уоскун «о» дорҕоонунан тутан искиттэн айаххынан сыыйа салгыны таһаараҕын.

**Эрчиллиилэри оҥоруу**

-Сибэкки сыттааһын

-Току-току ньээми үрүү (Ооҕуй оҕус,түү)

-Биир тыыныыга ахсаан ааҕыы (1-20,30...)

-Шаригы үрүү уо.д.а

 2) **Сирэйи эрчийии**

 \* Айаҕы атыы, сыҥааҕы аллара түһэрии;

 \* Үөһэ уонна аллара тиистэри холбоон баран уоһу араастаан хамсатыы;

 \* Аллара тиистэри, сыҥааҕы инники диэки хамсатыы, айаҕы атан баран, сыҥаахтары эмиэ үөһэ-аллара хамсатыы;

 \* Сирэйи тарбах төбөтүнэн имэрийии, уһугуннарыы;

 \* Төбөнү уҥа-хаҥас хамсатыы, эргитии.

 3) **Хараҕы эрчийии**

 \* харах тулатын тарбах төбөтүнэн чаһы стрелкатын хоту имэрийии;

* Тойон эрбэҕи муннугар сыһыаран баран, ылгын чыҥыйаны хамсатан уҥа-хаҥас, үөһэ-аллара көрүү;
* Хараҕы үөһэ-аллара , уҥа-хаҥас көрүү,эргитии ( эргичиҥнэтии);

Сирэй,харах эрчиллиилэрэ чабырҕаҕы ааҕарга туох туһалаахтарый?

(омуннаахтык,араастаан туттан-хаптан, көрөн-истэн туран ааҕарга олус туһалаахтар).

4)**Тылы эрчийии**

-тылы айах иһигэр үөһэ,аллара токурутуу,ыстааһын, уҥа-хаҥас хамсатыы;

-тылы бэлэс диэки иһирдьэ анньыы;

-Айаххын атан аллара түһэрэн баран, тылгын ыалдьыар диэри муннугар тириэрдэ сатааһын

Тыл эрчиллиитэ чабырҕах ааҕарга эрэ буолбакка, өссө хайдах саҥара үөрэнэргэ олус туһалааҕый? (чуолкайдык, ыраастык, саҥара үөрэнэргэ олус туһалаах).

5)**Уоһу эрчийии**

-уоһу о, ы дорҕооннорунан ырбатан хамсатыы;

-уоһу у дорҕоонунан төгүрүтүү, чорботуу;

-уоһу чорботон баран иннигэр уһатыы, уҥа-хаҥас хамсатыы.

Чабырҕах тургэнник эрэ этиллэр буолбакка, туох чуолкайдык иһиллэр буолуохтааҕый? (тыла)

Артикуляционнай гимнастика

Тылы чуолкайдык этиигэ үөрэнэр эрчиллиилэр:

1. а-ы, о-у, э-и, ө-ү;
2. аа-ыы, оо-уу, ээ-ии, өө-үү;
3. Быа,буо,биэ,бүө;
4. гбда-гбды, гбдо-гбду, гбдэ-гбди,гбдэ-гбду;
5. смта-смты,смто-смту,смтэ-смти,смтэ-смту;
6. прша-пршы,пршо-пршу,пршэ,прши-пршу,пршэ;
7. кнга-кнгы, кнго-кнгу, кнгэ-кнги, кнгэ-кнгу;
8. лча-лчы,лчо-лчу,лчэ-лчи,лчэ-лчу.
9. Харыйа-хоруйа,

Холбуйа-халбыйа,

Хаахыр-кыыкыр,

Хаххан-халҕан.

1. Лаглай-лыглый,

Логлой-луглуй,

Лэглэй-лиглий,

Лэглэй-луглуй.